CELEX: 62015FN0099
Language: fi
Date: 2015-07-06 00:00:00
Title: Asia F-99/15: Kanne 6.7.2015 – ZZ ym. v. EIP

14.12.2015   
            
            
               FI
            
            
               Euroopan unionin virallinen lehti
            
            
               C 414/40
            
         Kanne 6.7.2015 – ZZ ym. v. EIP
   (Asia F-99/15)
   (2015/C 414/50)
   Oikeudenkäyntikieli: ranska
   
      Asianosaiset
   
   
      Kantajat: ZZ ym. (edustaja: asianajaja L. Levi)
   
      Vastaaja: Euroopan investointipankki (EIP)
   
      Oikeusriidan kohde ja kuvaus
   
   Vaatimus siitä, että vuoden 2015 huhtikuun palkkalaskelmat ja vuoden 2015 huhtikuun bonuslaskelmat, joissa kantajien mukaan pannaan täytäntöön päätökset, joissa ei kunnioiteta heidän oikeuksiaan palkkakehityksen osalta, kumotaan sekä vaatimus aiheutuneen aineellisen vahingon ja henkisen kärsimyksen korvaamisesta.
   
      Vaatimukset
   
   
               —
            
            
               Vuoden 2015 huhtikuun palkkalaskelmiin sisältyvät päätökset, joiden mukaan kantajiin sovelletaan vastaajan hallintoneuvoston 16.12.2014 tekemää päätöstä, jossa palkkakehitys rajataan 2,7 prosenttiin ja vastaajan hallituksen 4.2.2015 tekemää päätöstä, josta seuraa palkan menetys, on kumottava ja samoilta osin on kumottava kaikki tämän jälkeisiin palkkalaskelmiin sisältyvät päätökset.
            
         
               —
            
            
               Suoritustason saavuttamisesta maksettaviin palkkioihin liittyvät laskelmat vuodelta 2015 on kumottava.
            
         
               —
            
            
               Näin ollen vastaaja on velvoitettava
               
                           —
                        
                        
                           maksamaan edellä mainituista vastaajan hallintoneuvoston 16.12.2014 tekemästä päätöksestä ja vastaajan hallituksen 4.2.2015 tekemästä päätöksestä, joka koskee vähimmäisansiotaulukon soveltamista, johtuva palkan erotus; mainittuun palkan erotukseen on lisättävä viivästyskorko, joka alkaa juosta 12.4.2015 lukien ja sen jälkeen joka kuukauden 12 päivä siihen saakka, että mainitut määrät on kokonaan maksettu; viivästyskoron taso on EKP:n korkokanta, johon lisätään 3 prosenttiyksikköä
                        
                     
                           —
                        
                        
                           maksamaan palkan erotuksen, joka seuraa 16,3 prosentin laskentakannan soveltamisesta vastaajan sitoumusten mukaisesti määriteltyyn palkkabudjettiin
                        
                     
                           —
                        
                        
                           maksamaan vahingonkorvauksia ostovoiman menetyksestä aiheutuneesta vahingosta, jonka määrä on arvioitava oikeuden ja kohtuuden mukaan ja alustavasti 1,5 prosentiksi kuukausipalkasta
                        
                     
                           —
                        
                        
                           maksamaan kullekin kantajalle 1  000 euroa korvausta henkisestä kärsimyksestä.
                        
                     
         
               —
            
            
               Vastaaja on velvoitettava korvaamaan kaikki oikeudenkäyntikulut.